
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4801 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κυκλοφοριακών ρυθμίσεων σύμφωνα με 
την υπ' αριθ. 191/2017 απόφαση του Δημοτικού 
Συμβουλίου του Δήμου Ηλιούπολης. 

2 Τροποποίηση συστατικής πράξης του ΝΠΔΔ 
«Αθλητικός Οργανισμός Δήμου Σπάτων-Αρτέμι- 
δος Η ΑΡΤΕΜΙΣ» Δήμου Σπάτων Αρτέμιδος. 

3 Έγκριση της απόφασης Πρύτανη αναφορικά με 
την παύση καθηκόντων του Αναπληρωτή Πρύτα¬ 
νη Καθηγητή Χρήστου Κουκουρλή και ανακατα¬ 
νομή των αρμοδιοτήτων των Αναπληρωτών Πρύ¬ 
τανη - Αναπλήρωση Πρύτανη. 

4 Καθορισμός τομέων ευθύνης - αρμοδιοτήτων των 
Αντιπρυτάνεων του Τεχνολογικού Εκπαιδευτικού 
Ιδρύματος (Τ.Ε.Ι.) Πελοποννήσου - Σειρά αναπλήρω- 
σηςτου Πρύτανη του Τ.Ε.Ι. Πελοποννήσου. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην 74447/21.11.2017 
απόφαση του Συντονιστή Αποκεντρωμένης Δι¬ 
οίκησης Αιγαίου, που δημοσιεύθηκε στο ΦΕΚ Β' 
4182/30.11.2017. 


ΑΠΟΦΑΣΕΙΣ 

Αριθμ. 108986/1074 (1) 

Έγκριση κυκλοφοριακών ρυθμίσεων σύμφωνα 
με την υπ'αριθ. 191/2017 απόφαση του Δημοτι¬ 
κού Συμβουλίου του Δήμου Ηλιούπολης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν.2503/1997(ΦΕΚ107/Α'/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

3. Το ν.3852/2010 (ΦΕΚ 87/Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 


4. Τις διατάξειςτων άρθρων 28 και 28Α του ν.4325/2015 
(ΦΕΚ 47/Α711.05.2015) «Εκδημοκρατισμός της Διοίκη¬ 
σης- Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες διατά¬ 
ξεις» όπως συμπληρώθηκε με τις διατάξεις του άρθρου 
24 του ν.4368/2016 (ΦΕΚ 21 /Α721.02.2016) «Μέτρα για 
την επιτάχυνση του κυβερνητικού έργου και άλλες δι¬ 
ατάξεις». 

5. Το άρθρο 52 του ν.2696/1999 (ΦΕΚ 57/Α723.03.1999), 
που αφορά στην κύρωση του Κώδικα Οδικής Κυκλο¬ 
φορίας (ΚΟΚ), όπως αντί καταστάθηκε με το άρθρο 48 
παρ. 9 του ν.4313/2014 (ΦΕΚ 261/Α717.12.2014). 

6. Το άρθρο 109του ν.2696/1999 (ΦΕΚ57/Α/23.03.1999) 
περί δημοσίευσης αποφάσεων που εκδίδονται κατ'εξου¬ 
σιοδότηση των διατάξεων του Κώδικα Οδικής Κυκλοφο¬ 
ρίας στην Εφημερίδα της Κυβερνήσεως. 

7. Το άρθρο 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

8. Το π.δ. 135/2010 (ΦΕΚ 228/Α727.12.2010) «Οργανι¬ 
σμός της Αποκεντρωμένης Διοίκησης Αττικής». 

9. Την υπ' αριθ. 15869/15.05.2017 απόφαση του 
Υπουργού Εσωτερικών (ΦΕΚ 250/ΥΌ.Δ.Δ./26.05.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ' αριθ. πρωτ. οικ. 47601/17682/08.06.2017 
(ΦΕΚ 2056/Β714.06.2017, ΑΔΑ: ΩΒΝΔΟΡ1Κ-Θ4Ν) από¬ 
φαση του Συντονιστή Αποκεντρωμένης Διοίκησης Ατ¬ 
τικής περί μεταβίβασης δικαιώματος υπογραφής. 

11 .Την υπ'αριθ. ΔΜΕΟ/Ο/3050/31.07.2013 υπουργική 
απόφαση του Υπουργού Υποδομών, Μεταφορών και 
Δικτύων (ΦΕΚ 2302/Β/16.09.2013). 

12. Το υπ'αριθ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις υπ'αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

14. Την υπ'αριθ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας 

και λήψης αποφάσεων αναφορικά με τα μέτρα του άρ¬ 
θρου 52Α του ν.2696/1999» όπως τροποποιήθηκε με 
την υπ'αριθμ.πρωτ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γ.Γ.Α.Δ.Α. 

15. Το υπ'αριθ. πρωτ. 48823/39998/18.09.2013 έγγρα¬ 
φο του Γ.Γ. Αποκεντρωμένης Διοίκησης Αττικής με θέμα: 
«Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων». 

16. Το υπ'αριθ. πρωτ. 62413/23010/23.08.2017 έγγρα¬ 
φο της Δ/νσης Διοίκησης της Αποκεντρωμένης Διοίκη¬ 
σης Αττικής με το οποίο μας διαβιβάστηκε η νομοτύ- 
πως ληφθείσα, όπως αναφέρει η παραπάνω αρμόδια 
Υπηρεσία, υπ'αριθ. 191/25.05.2017 απόφαση του Δ.Σ. 
του Δήμου Ηλιούπολης, που αφορά σε κυκλοφοριακές 
ρυθμίσεις, με τα συνημμένα της. 

17. Την Τεχνική Μελέτη της Δ/νσης Τεχνικών Υπηρε¬ 
σιών - Δόμησης του Δήμου Ηλιούπολης με θέμα: «Κυ- 
κλοφοριακές ρυθμίσεις στις οδούς Αλ. Παπάγου, Κιθαι- 
ρώνος, Γορτυνίας, Χελμού, Καρέα, Αλαμάνας, Θηβών, 
Αρίωνος και Θερμοπυλών της περιοχής Αγίας Μαρίνας» 
βάσει της οποίας λήφθηκε η υπ'αριθ. 61 /10.05.2017 από¬ 
φαση της Επιτροπής Ποιότητας Ζωής (ΕΠΟΙΖΩ) για τις 
υπόψη κυκλοφοριακές ρυθμίσεις. 

Ιδ.Την υπ'αριθ. 61/10.05.2017 απόφαση της ΕΠΟΙΖΩ 
με την οποία εγκρίνονται ομόφωνα οι υπόψη κυκλοφο- 
ριακές ρυθμίσεις. 

19. Την υπ'αριθ. 191/25.05.2017 απόφαση του Δημο¬ 
τικού Συμβουλίου του Δήμου Ηλιούπολης με την οποία 
εγκρίνονται ομόφωνα οι υπόψη κυκλοφοριακές ρυθμίσεις. 

20. Το υπ'αριθ. πρωτ. 32410/13.12.2017 έγγραφο της 
Δ/νσηςΤεχνικών Υπηρεσιών -Δόμησης του Δήμου Ηλι¬ 
ούπολης με θέμα «Συμπληρωματικά στοιχεία αναφορι¬ 
κά με την υπ'αριθμ. 191/2017 απόφαση του Δημοτικού 
Συμβουλίου του Δήμου Ηλιούπολης που αφορά σε κυ- 
κλοφοριακές ρυθμίσεις». 

21. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάρος του 
προϋπολογισμού του έτους 2017 του Δήμου Ηλιούπολης 
με κωδικό Κ.Α. 30.6662.0001 (ποσό 15.000,00 €), 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

α) Τη μονοδρομηση της οδού Αλεξάνδρου Παπάγου 
από την οδό Άθου έως και την οδό Πηνελόπης με κα¬ 
τεύθυνση κυκλοφορίας από την οδό Άθου προς την οδό 
Πηνελόπης και με προτεραιότητα αυτής έναντι των κα¬ 
θέτων σε αυτήν οδών, 

β) Τη μονοδρομηση της οδού Κιθαιρώνος από την οδό 
Νιόβης έως και την οδό Καρέα με κατεύθυνση κυκλο¬ 
φορίας από την οδό Νιόβης προς την οδό Καρέα και 
με προτεραιότητα αυτής έναντι των καθέτων σε αυτήν 
οδών εκτός από την οδό Γορτυνίας, 

γ) Την τοποθέτηση μιας (1) ρυθμιστικής πινακίδας Ρ-2 
(Υποχρεωτική διακοπή πορείας) επί της οδού Κιθαιρώ¬ 
νος πριν τη συμβολή της με την οδό Γορτυνίας, 

δ) Τη μονοδρομηση της οδού Γορτυνίας στο τμήμα 
της από την οδό Κιθαιρώνος έως την οδό Βερμίου με 
κατεύθυνση κυκλοφορίας από την οδό Κιθαιρώνος προς 
την οδό Βερμίου, 


ε) Τη μονοδρομηση της οδού Χελμού στο τμήμα της 
από την οδό Κιθαιρώνος έως την οδό Βερμίου με κα¬ 
τεύθυνση κυκλοφορίας από την οδό Κιθαιρώνος προς 
την οδό Βερμίου, 

στ) Τη μονοδρομηση της οδού Καρέα στο τμήμα της 
από την οδό Κιθαιρώνος έως την οδό Θερμοπυλών με 
κατεύθυνση κυκλοφορίας από την οδό Κιθαιρώνος προς 
την οδό Θερμοπυλών, 

ζ)Τη μονοδρομηση της οδού Αλαμάνας στο τμήμα της 
από την οδό Καρέα έωςτην οδό Πατριάρχου Ιωακείμ με 
κατεύθυνση κυκλοφορίας από την οδό Καρέα προς την 
οδό Πατριάρχου Ιωακείμ, 

η) Τη μονοδρομηση της οδού Αλαμάνας στο τμήμα 
της από την οδό Θερμοπυλών έως την οδό Πατριάρχου 
Ιωακείμ με κατεύθυνση κυκλοφορίας από την οδό Θερ¬ 
μοπυλών προς την οδό Πατριάρχου Ιωακείμ, 
θ) Τη μονοδρομηση της οδού Πατριάρχου Ιωακείμ στο 
τμήμα της από την οδό Αλαμάνας έως την οδό Φιλικής 
Εταιρίας με κατεύθυνση κυκλοφορίας από την οδό Αλα¬ 
μάνας προς την οδό Φιλικής Εταιρίας, 
ι) Τη μονοδρομηση της οδού Πατριάρχου Ιωακείμ στο 
τμήμα της από την οδό Θεμιστοκλή Σοφούλη έως την 
οδό Φιλικής Εταιρίας με κατεύθυνση κυκλοφορίας από 
την οδό Θεμιστοκλή Σοφούλη προς την οδό Φιλικής 
Εταιρίας, 

ια) Την αντιδρόμηση της οδού Θεμιστοκλή Σοφούλη 
στο τμήμα της από την οδό Βερμίου έωςτην οδό Πατρι¬ 
άρχου Ιωακείμ με κατεύθυνση κυκλοφορίας από την οδό 
Βερμίου προς την οδό Πατριάρχου Ιωακείμ, 
ιβ) Τη μονοδρομηση της οδού Φιλικής Εταιρίας στο 
τμήμα της από την οδό Πατριάρχου Ιωακείμ έως την οδό 
Θερμοπυλών με κατεύθυνση κυκλοφορίας από την οδό 
Πατριάρχου Ιωακείμ προς την οδό Θερμοπυλών, 
ιγ) Τη μονοδρομηση της οδού Φιλικής Εταιρίας στο 
τμήμα της από την οδό Διγενή έως την οδό Θερμοπυλών 
με κατεύθυνση κυκλοφορίας από την οδό Διγενή προς 
την οδό Θερμοπυλών, 

ιδ) Τ η μονοδρομηση της οδού Θερμοπυλών στο τμήμα 
της από την οδό Φιλικής Εταιρίας έωςτην οδό Διγενή με 
κατεύθυνση κυκλοφορίας από την οδό Φιλικής Εταιρίας 
προς την οδό Διγενή, 

ιε) Τ η μονοδρομηση της οδού Θηβών με κατεύθυνση 
κυκλοφορίας από την οδό Διγενή προς την οδό Θερ¬ 
μοπυλών, 

ιστ) Τη μονοδρομηση της οδού Αρίωνος με κατεύθυν¬ 
ση κυκλοφορίας από την οδό Θερμοπυλών προς την οδό 
Αλεξάνδρου Παπάγου, 

ιζ) Τ ην απαγόρευση της στάσης και της στάθμευσης στο 
τμήμα της οδού Γορτυνίας από την οδό Κιθαιρώνος έως 
την οδό Θερμοπυλών τόσο στην πλευρά των μονών αριθ¬ 
μών όσο και στην πλευρά των ζυγών αριθμών της οδού. 
Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των Ατόμων με Αναπηρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί- 

δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της σε περίπτωση μη τή¬ 
ρησης των όρων και των προϋποθέσεων που έχουν τε¬ 
θεί από τους αρμοδίους φορείς καθώς και εκείνων που 
έχουν τεθεί με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αυτή αποστέλλεται στο πλαίσιο των αρμοδιο¬ 
τήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Μελέτη της Δ/νσης Τεχνικών Υπηρεσιών- 
Δόμησης του Δήμου Ηλιούπολης με θέμα: «Κυκλοφο- 
ριακές ρυθμίσεις στις οδούς Αλ. Παπάγου, Κιθαιρώνος, 
Γορτυνίας, Χελμού, Καρέα, Αλαμάνας, Θηβών, Αρίωνος 
και Θερμοπυλών της περιοχής Αγίας Μαρίνας» βάσει 
της οποίας λήφθηκε η εν λόγω απόφαση του Δημοτικού 
Συμβουλίου του Δήμου. 

8. Η τοποθέτηση άλλης, πλην ρυθμιστικής, σήμανσης 
(πληροφοριακή σήμανση ή σήμανση που διευκολύνει 
τη ρύθμιση της κυκλοφορίας και βελτιώνει την οδική 
ασφάλεια) μπορεί να γίνει με ευθύνη του Δήμου σύμ¬ 
φωνα με τις εγκεκριμένες προδιαγραφές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 106218/37383 (2) 

Τροποποίηση συστατικής πράξης του ΝΠΔΔ 
«Αθλητικός Οργανισμός Δήμου Σπάτων-Αρτέ- 
μιδος Η ΑΡΤΕΜΙΣ» Δήμου Σπάτων Αρτέμιδος. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α/2015) «Εκδημοκρατισμόςτης Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 


4. Τις διατάξεις των άρθρων 239 και 240 του ν. 3463/ 
2006 (ΦΕΚ 114/Α72006) «Κύρωση του Κώδικα Δήμων 
και Κοινοτήτων». 

5. Τιςδιατάξειςτου άρθρου 16του ν.4147/2013 (ΦΕΚ 98/ 
Α/2013) περί δημοσίευσης των αποφάσεων που αφο¬ 
ρούν ΝΠΔΔ των ΟΤΑ α' βαθμού. 

6. Την 32/2011 απόφαση του Δημοτικού Συμβουλίου 
Σπάτων-Αρτέμιδος περί συγχώνευσης Ν.Π.Δ.Δ. του Δή¬ 
μου Σπάτων - Αρτέμιδος του τομέα αρμοδιοτήτων Αθλη¬ 
τισμού και σύστασης νέου Ν.Π.Δ.Δ. με ονομασία «Αθλητικός 
Οργανισμός Δήμου Σπάτων - Αρτέμιδος- Η ΑΡΤΕΜΙΣ», η 
οποία δημοσιεύθηκε στο ΦΕΚ 1299/Β716-6-2011. 

7. Την 16334/13231/2014 (ΦΕΚ 1147/Β 76-5-2014) από¬ 
φαση του Γενικού Γραμματέα Αποκεντρωμένης Διοίκη¬ 
σης Αττικής, περί τροποποίησης της συστατικής πράξης 
του ΝΠΔΔ «Αθλητικός Οργανισμός Δήμου Σπάτων - Αρ¬ 
τέμιδος- Η ΑΡΤΕΜΙΣ». 

8. Την 415/2017 απόφαση Δημοτικού Συμβουλίου 
Σπάτων- Αρτέμιδος, περί τροποποίησης της συστατι¬ 
κής πράξης του ΝΠΔΔ «Αθλητικός Οργανισμός Δήμου 
Σπάτων - Αρτέμιδος - Η ΑΡΤΕΜΙΣ», ως προς τον επανα¬ 
προσδιορισμό της ετήσιας επιχορήγησης. 

9. Την υπ'αρ. πρωτ. οικ. 45873/17114/01.06.2017 (ΦΕΚ 
2055/Β72017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής. 

10. Την υπ'αρ. πρωτ. οικ. 59395/21881/14.07.2017 
απόφαση του Συντονιστή Αποκεντρωμένης Διοίκησης 
Αττικής, περί ορισμού Αναπληρώτριας Προϊσταμένης 
της Διεύθυνσης Διοίκησης, αποφασίζουμε: 

Τροποποιούμε τη συστατική πράξη του ΝΠΔΔ «Αθλη¬ 
τικός Οργανισμός Δήμου Σπάτων - Αρτέμιδος- Η ΑΡ- 
ΤΕΜΙΣ» ως προς τον επαναπροσδιορισμό της ετήσιας 
επιχορήγησης του Δήμου, και συγκεκριμένα στο άρθρο 4. 
ΠΟΡΟΙ του ΝΠΔΔ, το οποίο έχει ως εξής: 

ΠΟΡΟΙ 

- Η ετήσια τακτική επιχορήγηση ποσού 400.000,00€ 
για το έτος 2018, ομοίως και για καθένα από τα επόμενα 
έτη, μέχρι τροποποίησης της παρούσης. 

Από τις διατάξεις της απόφασης αυτής προκαλείται 
δαπάνη εις βάρος του προϋπολογισμού του Δήμου Σπά¬ 
των-Αρτέμιδος ύψους 400.000,00 € για το έτος 2018 και 
ισόποση για καθένα από τα επόμενα έτη. Η ανωτέρω 
δαπάνη έχει εγγράφει στον προϋπολογισμό του Δήμου 
έτους 2018, υπό Κ.Α. 00-6715.012 και για τα επόμενα έτη 
θα προβλέπεται στους αντίστοιχους προϋπολογισμούς. 

Κατά τα λοιπά ισχύει ως έχει η αριθ. 32/2011 απόφαση 
του Δημοτικού Συμβουλίου, όπως τροποποιήθηκε και 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Διεύθυνσης Διοίκησης 

ΚΥΡΙΑΚΗ ΔΟΒΑΝΙΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4801/29.12.2017 


Αριθμ. ΔΠΘ/ΣΥΓΚ/207 23/1011 (3) 

Έγκριση της απόφασης Πρύτανη αναφορικά με 
την παύση καθηκόντων του Αναπληρωτή Πρύτα¬ 
νη Καθηγητή Χρήστου Κουκουρλή και ανακατα¬ 
νομή των αρμοδιοτήτων των Αναπληρωτών Πρύ¬ 
τανη - Αναπλήρωση Πρύτανη. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 
(51 συνεδρίαση την 12 Δεκεμβρίου 2017 
αρ. απόφασης 33- Θέμα Γ1) 

Αφού έλαβε υπόψη: 

Ι.Την υπ'αριθμ. 36/30/15.09.2016 και με αρ. πρωτ. 
ΔΠΘ/ΣΥΓΚ/5128/146/27.09.2016 απόφαση τηςΣυγκλή- 
του του Δημοκρίτειου Πανεπιστημίου Θράκης, όπως 
δημοσιεύτηκε στο υπ' αριθμ. 3397/21.10.2016 ΦΕΚ 
τ.Β'περί ορισμού Αναπληρωτών Πρύτανη - Μεταβίβαση 
αρμοδιοτήτων Πρύτανη-Αναπλήρωση Πρύτανη. 

2. Την με αριθ.πρωτ. ΕΜΠ 3412/Ζ2/4-7-2017 (ΕΠ 7719/ 
10-7-2017) απόφαση του Υπουργού Παιδείας, Έρευνας 
και Θρησκευμάτων Κ.Γαβρόγλου, με την οποία ο Πρύτα¬ 
νης του Δημοκρίτειου Πανεπιστημίου Θράκης Καθηγη¬ 
τής Αθανάσιος Καραμπίνης τέθηκε σε καθεστώς αποχής 
από την άσκηση των καθηκόντων του. 

3. Την υπ'αριθ. 270/2017 απόφαση της Επιτροπής 
Αναστολών του Συμβουλίου της Επικράτειας σύμφωνα 
με την οποία διατηρείται σε ισχύ το μέτρο της αποχής 
που επιβλήθηκε στον Καθηγητή Αθανάσιο Καραμπίνη 
δυνάμει της ΕΜΠ 3412/22/04-07-2017 απόφασης του 
Υπουργού Παιδείας, Έρευνας και Θρησκευμάτων ως 
προς τα Πρυτανικά του καθήκοντα. 

4. Την με αριθ. πρωτ. ΔΠΘ/ΠΡ/20473/1625/12-12-2017 
(ΔΠΘ/ΣΥΓΚ/20723/ 1011/12-12-2017) απόφαση του 
Πρυτανεύοντα του Δημοκρίτειου Πανεπιστημίου Θρά¬ 
κης Καθηγητή Σταύρου Τουλουπίδη. 

5. Την με αριθ. πρωτ. ΔΠΘ/ΠΡ/24813/1486/12.01.2017 
(αρ. 180/2017) απόφαση του Πρύτανη, όπως εγκρίθη- 
κε από τη Σύγκλητο του Δημοκρίτειου Πανεπιστημίου 
Θράκης με τη με αριθ. πρωτ. ΔΠΘ/ΣΥΓΚ/25072/969/ 
16.01.2017 απόφαση της και δημοσιεύθηκε στο υπ'αριθ. 
327/08.02.2017 ΦΕΚ τ.Β', αναφορικά με τον ορισμό Ανα¬ 
πληρωτών Πρύτανη-Μεταβίβαση αρμοδιοτήτων Πρύτα- 
νη-Αναπλήρωση Πρύτανη. 

6. Τις διατάξεις της παραγράφου 17 του άρθρου 8 του 
ν. 4009/2011 (ΦΕΚ 195/06.09.2011 τ.Α') «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών ιδρυμάτων», 
όπως τροποποιήθηκαν. 

7. Τις διατάξεις της παραγράφου 2 του άρθρου 12 του 
ν. 4076/2012 (ΦΕΚ 159/10.08.2012 τ.Α') «Ρυθμίσεις θεμά¬ 
των Α.Ε.Ι. και άλλες διατάξεις», όπως τροποποιήθηκαν. 

8. Τις διατάξεις της παραγράφου 13Β του άρθρου 8 
του ν.4009/2011 (ΦΕΚ 195/06.09.2011 τ.Α') «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανώτατων εκπαιδευτικών ιδρυμάτων», 
όπως προστέθηκε με την παράγραφο 4 του άρθρου 26 
του ν. 4386/2016 «Ρυθμίσεις για την έρευνα και άλλες 
διατάξεις» (ΦΕΚ 83/11.05.2016 τ.Α'). 


9. Τις διατάξεις της παραγράφου 15 περ. η) του άρθρου 15 
του ν.4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» (ΦΕΚ 114/04.08.2017 τ.Α'). 

10. Τις διατάξεις της παραγράφου 13 περ. α) του άρ¬ 
θρου 84 του ν.4485/2017 « Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις» (ΦΕΚ 114/04.08.2017 τ.Α'). 

11. Τις διατάξεις του άρθρου 88 του ν.4485/2017 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
04.08.2017, τ.Α'). 

12. Την από 23.10.2017 και με αρ. πρωτ. ΔΠΘ/ 
ΝΟΜΥ/11140/140/23.10.2017 γνωμοδότηση του Επί¬ 
κουρου Καθηγητή της Νομικής Σχολήςτου Δημοκρίτειου 
Πανεπιστημίου Θράκης Χρήστου Δετσαρίδη, η οποία 
έγινε δεκτή με το με αρ. πρωτ. ΔΠΘ/ΝΟΜΥ/11193/ 
142/23.10.2017 έγγραφο του Νομικού Συμβούλου του 
Δημοκρίτειου Πανεπιστημίου Θράκης, Αναπληρωτή 
Καθηγητή Ιωάννη Μπέκα και εν συνεχεία με το με αρ. 
πρωτ. ΔΠΘ/ΠΡ/11194/773/31.10.2017 έγγραφο του Πρυ- 
τανεύοντος του Δημοκρίτειου Πανεπιστημίου Θράκης, 
Καθηγητή Σταύρου Τουλουπίδη. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφάσισε: 

Να εγκρίνειτην με αριθ.πρωτ. ΔΠΘ/Π Ρ/20473/1625/12- 
12-2017 (ΔΠΘ/ΣΥΓΚ/20723/1011/12-12-2017) απόφαση 
του Πρυτανεύοντα του Δημοκρίτειου Πανεπιστημίου 
Θράκης Καθηγητή Σταύρου Τουλουπίδη, η οποία έχει 
ως εξής: 

ΑΠΟΦΑΣΗ ΠΡΥΤΑΝΗ 

Ο Πρυτανεύων του Δημοκρίτειου Πανεπιστημίου Θρά¬ 
κης, αφού έλαβε υπόψη: 

Ι.Την υπ' αριθμ. 36/30/15.09.2016 και με αρ. πρωτ. 
ΔΠΘ/ΣΥΓΚ/5128/146/27.09.2016 απόφαση της Συγκλή¬ 
του του Δημοκρίτειου Πανεπιστημίου Θράκης, όπως 
δημοσιεύτηκε στο υπ'αριθμ. 3397/21.10.2016 ΦΕΚ τ.Β' 
περί ορισμού Αναπληρωτών Πρύτανη-Μεταβίβαση αρ¬ 
μοδιοτήτων Πρύτανη- Αναπλήρωση Πρύτανη. 

2. Την με αριθ. πρωτ. ΔΠΘ/ΠΡ/24813/1486/12.01.2017 
(αρ. 180/2017) απόφαση του Πρύτανη, όπως εγκρίθη- 
κε από τη Σύγκλητο του Δημοκρίτειου Πανεπιστημίου 
Θράκης με τη με αριθ. πρωτ. ΔΠΘ/ΣΥΓΚ/25072/969/ 
16.01.2017 απόφασή της και δημοσιεύθηκε στο υπ'αριθ. 
327/08.02.2017 ΦΕΚ τ.Β', αναφορικά με τον ορισμό Ανα¬ 
πληρωτών Πρύτανη-Μεταβίβαση αρμοδιοτήτων Πρύτα- 
νη-Αναπλήρωση Πρύτανη. 

3. Τ ις διατάξεις της παραγράφου 17 του άρθρου 8 του 
ν. 4009/2011 (ΦΕΚ 195/06.09.2011 τ.Α') «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών ιδρυμάτων», 
όπως τροποποιήθηκαν. 

4. Τις διατάξεις της παραγράφου 2 του άρθρου 12 του 
ν. 4076/2012 (ΦΕΚ 159/10.08.2012 τ.Α') «Ρυθμίσεις θεμά¬ 
των Α.Ε.Ι. και άλλες διατάξεις», όπως τροποποιήθηκαν. 

5. Τις διατάξεις της παραγράφου 13Β του άρθρου 8 
του ν.4009/2011 (ΦΕΚ 195/06.09.2011 τ Α') «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανώτατων εκπαιδευτικών ιδρυμάτων», 
όπως προστέθηκε με την παράγραφο 4 του άρθρου 26 
του ν. 4386/2016 «Ρυθμίσεις για την έρευνα και άλλες 
διατάξεις» (ΦΕΚ 83/11.05.2016 τ.Α'). 

6. Τις διατάξεις της παραγράφου 15περ. η) του άρθρου 15 
του ν.4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» (ΦΕΚ 114/04.08.2017 τ.Α'). 

7. Τις διατάξεις της παραγράφου 13 περ. α) του άρθρου 84 
του ν.4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» (ΦΕΚ 114/04.08.2017 τ.Α'). 

8. Τις διατάξεις του άρθρου 88 του ν.4485/2017 «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 
114/04.08.2017, τ.Α'). 

9. Την από 23.10.2017 και με αρ. πρωτ. ΔΠΘ/ΝΟΜΥ/ 
11140/140/23.10.2017 γνωμοδότηση του Επίκουρου Κα¬ 
θηγητή της Νομικής Σχολής του Δημοκρίτειου Πανεπι¬ 
στημίου Θράκης Χρήστου Δετσαρίδη, η οποία έγινε δεκτή 
με το με αρ. πρωτ. ΔΠΘ/ΝΟΜΥ/11193/142/23.10.2017 
έγγραφο του Νομικού Συμβούλου του Δημοκρίτειου 
Πανεπιστημίου Θράκης, Αναπληρωτή Καθηγητή Ιω¬ 
άννη Μπέκα και εν συνεχεία με το με αρ. πρωτ. ΔΠΘ/ 
ΠΡ/11194/773/31.10.2017 έγγραφο του Πρυτανεύοντος 
του Δημοκρίτειου Πανεπιστημίου Θράκης, Καθηγητή 
Σταύρου Τουλουπίδη. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

I) Να ανακαλέσει την με αριθ. πρωτ. ΔΠΘ/ΠΡ/24813/ 
1486/12.01.2017 (υπ' αρ. 180/2017) απόφαση του Πρύ¬ 
τανη, όπως εγκρίθηκε από τη Σύγκλητο του Δημοκρί- 
τειου Πανεπιστημίου Θράκης με τη με αριθ. πρωτ. ΔΠΘ/ 
ΣΥΓΚ/25072/969/16.01.2017 απόφαση της και δημοσι- 
εύθηκε στο υπ'αριθ. 327/08.02.2017 ΦΕΚτ.Β', κατά το 
μέρος που αυτή αφορά στον ορισμό του Καθηγητή Χρή¬ 
στου Κουκουρλή ως Αναπληρωτή Πρύτανη Υποδομών, 
Ανάπτυξης και Εσωτερικού Προληπτικού Ελέγχου του 
Δημοκρίτειου Πανεπιστημίου Θράκης, στην μεταβίβαση 
αρμοδιοτήτων Πρύτανη και στην αναπλήρωση Πρύτανη. 

II) Να παύσει από τη θέση του Αναπληρωτή Πρύτανη 
Υποδομών, Ανάπτυξης και Εσωτερικού Προληπτικού 
Ελέγχου του Δημοκρίτειου Πανεπιστημίου Θράκης τον 
Καθηγητή Χρήστο Κουκουρλή. 

III) Ως Πρυτανεύων και Αναπληρωτής Πρύτανη Ακαδη¬ 
μαϊκών Υποθέσεων και Προσωπικού του Δημοκρίτειου 
Πανεπιστημίου Θράκης. 

Α. Να διατηρήσει όσες από τις αρμοδιότητες ως ασκών 
καθήκοντα Πρύτανη δεν μεταβιβάζονται στους Αναπλη¬ 
ρωτές Πρύτανη, όπως κατωτέρω και 

Β. Να ανακατανείμει και να μεταβιβάσει τις αρμοδιό¬ 
τητες στους Αναπληρωτές Πρύτανη ως εξής: 

• Στον Αναπληρωτή Πρύτανη Φοιτητικών Θεμάτων και 
Εξωτερικών Υποθέσεων, Καθηγητή Νικόλαο Αγγελούση: 


1. Την εποπτεία για την Εφαρμογή του Οργανισμού 
του Δ.Π.Θ. 

2. Την εποπτεία για την Εφαρμογή του Εσωτερικού 
Κανονισμού του Δ.Π.Θ. 

3. Την Προεδρίατης Μονάδας Διασφάλισης Ποιότητας 
(ΜΟ.ΔΙ.Π.). 

4. Την εποπτεία της φοιτητικής μέριμνας. 

5. Την υπογραφή τίτλων σπουδών που προορίζονται 
για την αλλοδαπή. 

6. Την υπογραφή εγγράφων ή Πράξεων σχετικά με την 
έγκριση, έκδοση και διανομή των συγγραμμάτων και 
σημειώσεων. 

7. Την εποπτεία των φοιτητικών εστιών, των οποίων 
τη διοικητική ευθύνη έχει το Δημοκρίτειο Πανεπιστήμιο 
Θράκης. 

8. Την εποπτεία των ευρωπαϊκών προγραμμάτων που 
έχουν σχέση με την κινητικότητα φοιτητών, Καθηγητών 
και Λεκτόρων και λοιπού προσωπικού, όπως τα: ΕΓ35ΐπυ5, 
5οεΓ3ΐθ5,Τθΐπρυ5 κ.α. 

• Στον Αναπληρωτή Πρύτανη Έρευνας και Καινοτομίας, 
Καθηγητή Παντελεήμονα Μπότσαρη: 

Ι.Την Προεδρία της Επιτροπής Ερευνών. 

2. Την προσέλκυση χρηματοδοτούμενης έρευνας. 

3. Τον ερευνητικό προγραμματισμό. 

4. Τις ερευνητικές συνεργασίες. 

5. Τη συνεργασία του Δ.Π.Θ. στον τομέα της καινοτο¬ 
μίας και επιχειρηματικότητας. 

6. Την υπογραφή Πράξεων συγκρότησης πάσης (ρύ¬ 
σεως επιτροπών τεχνικών έργων του Πανεπιστημίου. 

7. Την ευθύνη των μέτρων για την προστασία και 
ασφάλεια του προσωπικού του Δ.Π.Θ. 

8. Την ευθύνη των μέτρων για την προστασία της πε¬ 
ριουσίας του Δ.Π.Θ. 

■ Στον Αναπληρωτή Πρύτανη Οικονομικών, Αναπλη¬ 
ρωτή Καθηγητή Φώτιο Μάρη: 

1. Την εποπτεία του τακτικού προϋπολογισμού του 
Δ.Π.Θ. και του Προγράμματος Δημοσίων Επενδύσεων. 

2. Τον έλεγχο των εσωτερικών υποθέσεων του Δ.Π.Θ. 
και την εποπτεία της επιτροπής εσωτερικού προληπτι¬ 
κού ελέγχου. 

3. Την υπογραφή των μισθοδοτικών καταστάσεων 
όλου του προσωπικού του Πανεπιστημίου. 

4. Την υπογραφή προκηρύξεων, διακηρύξεων για την 
εκτέλεση έργων, προμηθειών και την παροχή υπηρε¬ 
σιών προς το Ίδρυμα, οι οποίες έχουν εγκριθεί από τη 
Σύγκλητο. 

5. Την υπογραφή όλων των συμβάσεων του Δ.Π.Θ., οι 
όροι των οποίων έχουν εγκριθεί από τη Σύγκλητο. 

6. Την εισήγηση όλων των δαπανών για την έγκριση 
τους από τη Σύγκλητο. 

7. Την υπογραφή όλων των χρηματικών ενταλμάτων 
πληρωμής δαπανών. 

8. Την εποπτεία επί δωρεών και κληροδοτημάτων του 
Δ.Π.Θ. 

9. Τ ην υπογραφή πράξεων περικοπής αποδοχών όλου 
του προσωπικού του Πανεπιστημίου. 

10. Την υπογραφή επιταγών. 

11. Την υπογραφή πράξεων συγκρότησης πάσης (ρύ¬ 
σεως επιτροπών για τις ανάγκες του Πανεπιστημίου. 

12. Την ευθύνη ανάπτυξης και προγραμματισμού των 
υποδομών του Δ.Π.Θ. 

13. Την υπογραφή πάσης φύσεως διακηρύξεων για την 
εκτέλεση τεχνικών έργων και προμηθειών. 

14. Τον ποιοτικό έλεγχο των τεχνικών έργων. 

15. Την εποπτεία του Τεχνικού Συμβουλίου. 

16. Την τήρηση της τεχνικής νομοθεσίας. 

17. Την υπογραφή των εντολών μετακίνησης Καθη¬ 
γητών και Λεκτόρων, Ε.Ε.Π. - Ε.ΔΙ.Π. και Ε.Τ.Ε.Π. στο εσω¬ 
τερικό και στο εξωτερικό για συμμετοχή σε συνέδρια, 
ανταλλαγές, διαπανεπιστημιακές συμφωνίες, έρευνα, 
εκπροσώπηση της Σχολής/Τμήματος ή του Πανεπιστη¬ 
μίου, καθώς και για εκτέλεση υπηρεσίας. 

IV) Να ορίσει την αναπλήρωση του Πρυτανεύοντος 
και του κάθε Αναπληρωτή Πρύτανη, όπως παρακάτω: 

• Απουσιάζοντος ή κωλυομένου του Πρυτανεύοντος, 
Αναπληρωτή Πρύτανη, Καθηγητή ΣταύρουΤουλουπίδη, 
οι αρμοδιότητες του ασκούνται από τον Αναπληρωτή 
Πρύτανη, Καθηγητή Νικόλαο Αγγελούση. 

• Απουσιάζοντος ή κωλυομένου του Αναπληρωτή Πρύ¬ 
τανη, Καθηγητή Νικόλαου Αγγελούση, οι αρμοδιότητες 
του ασκούνται από τον Αναπληρωτή Πρύτανη, Καθηγητή 
Παντελεήμονα Μπότσαρη. 

• Απουσιάζοντος ή κωλυομένου του Αναπληρωτή Πρύ¬ 
τανη, Καθηγητή Παντελεήμονα Μπότσαρη, οι αρμοδι¬ 
ότητες του ασκούνται από τον Αναπληρωτή Πρύτανη, 
Αναπληρωτή Καθηγητή Φώτιο Μάρη. 

• Απουσιάζοντος ή κωλυομένου του Αναπληρωτή 
Πρύτανη, Αναπληρωτή Καθηγητή Φώτιου Μάρη, οι 
αρμοδιότητες του ασκούνται από τον Πρυτανεύοντα, 
Αναπληρωτή Πρύτανη, Καθηγητή ΣταύροΤουλουπίδη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Δεκεμβρίου 2017 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 


Αριθμ. 4048 _ (4) 

Καθορισμός τομέων ευθύνης - αρμοδιοτήτων 
των Αντιπρυτάνεων του Τεχνολογικού Εκπαι¬ 
δευτικού Ιδρύματος (Τ.Ε.Ι.) Πελοποννήσου - Σει¬ 
ρά αναπλήρωσης του Πρύτανη του Τ.Ε.Ι. Πελο¬ 
ποννήσου. 

Ο ΠΡΥΤΑΝΗΣ ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙ¬ 
ΚΟΥ ΙΔΡΥΜΑΤΟΣ (Τ.Ε.Ι.) ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 1404/1983 (ΦΕΚ 173,τ.Α') «Δομή 
και λειτουργίατωνΤεχνολογικών Εκπαιδευτικών Ιδρυμά¬ 
των (Τ.Ε.Ι.)», όπως τροποποιήθηκε και ισχύει. 

2. Τις διατάξεις των άρθρων 15 και 84 του ν. 4485/2017 
«Οργάνωση και Λειτουργία της Ανώτατης Εκπαίδευσης, 
Ρυθμίσεις για την Έρευνα και Αλλες Διατάξεις» (ΦΕΚ 
114/τ.Α'/04.08.2017). 

3. Τιςδιατάξειςτουπ.δ. 502/1989 (ΦΕΚ215/τ.Α'/3.10.1989) 
με το οποίο ιδρύεται το Τ.Ε.Ι. Πελοποννήσου (πρώηνΤΕΙ 
Καλαμάτας). 


4. Τις διατάξεις του π.δ. 91/2013 «Μετονομασία τουΤΕΙ 
Καλαμάτας σε ΤΕΙΠελοποννήσου». 

5. Την αριθμ. 209644/Ζ1/30-11-2017 υπουργική από¬ 
φαση (ΦΕΚ 642/τ. Υ.Ο.Δ.Δ./4.12.2017), με την οποία 
διαπιστώθηκε η εκλογή του Καθηγητή πρώτης βαθμί¬ 
δας Καπόλου Ιωάννη του Δημητρίου, ως Πρύτανη του 
Τ.Ε.Ι. Πελοποννήσου, με θητεία τεσσάρων ετών, από 
1.12.2017 έως 30.11.2021, καθώς επίσης και η εκλογή 
των Ευστράτιου Γεωργόπουλου του Φωτίου, Καθηγητή 
πρώτης βαθμίδας, Δημητρίου Πετρόπουλου του Πανα¬ 
γιώτη, Αναπληρωτή Καθηγητή και Γεωργίου Σταθά του 
Ιωάννη, Καθηγητή πρώτης βαθμίδας, ως Αντιπρυτάνεων 
του Ιδρύματος, με την ίδια θητεία. 

6. Την αριθ. 17/20-12-2017 απόφαση της Συγκλήτου 
του ΤΕΙ Πελοποννήσου. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του τακτικού προϋπολογισμού 
του Ιδρύματος, αποφασίζουμε: 

α) Τον ορισμό των Αντιπρυτάνεων του Τ.Ε.Ι. Πελοπον¬ 
νήσου, στους τομείς ευθύνης, 

β) τον καθορισμό των επιμέρους αρμοδιοτήτων τους 
(σε συνεργασία πάντοτε με τον Πρύτανη του Ιδρύματος), 
ως ακολούθως: 

I) Το Γεωργόπουλο Ευστράτιο του Φωτίου, με ΑΔΤ ΑΕ 
264926, Καθηγητή πρώτης βαθμίδας του Τμήματος Τε¬ 
χνολόγων Γεωπόνων τηςΣχολήςΤεχνολογίας Γεωπονίας 
και Τεχνολογίας Τροφίμων και Διατροφής ως Αντιπρύτα- 
νη Οικονομικών, Προγραμματισμού και Ανάπτυξης του 
Τ.Ε.Ι. Πελοποννήσου, με τις ακόλουθες αρμοδιότητες: 

1) Εισηγείται τον προϋπολογισμό και παρακολουθεί 
την πορεία υλοποίησής του. 

2) Έχει την ευθύνη του προγραμματισμού, της επίβλε¬ 
ψης, της βελτίωσης, της συντήρησης και της ασφάλειας 
των κάθε φύσης τεχνικών έργων, των κτηριακών εγκατα¬ 
στάσεων και της υλικοτεχνικής υποδομής και του εξοπλι¬ 
σμού του Ιδρύματος, των ακαδημαϊκών του μονάδων και 
των εργαστηρίων καθώς και την ευθύνη της οργάνωσης 
και λειτουργίας των υπηρεσιώντουΤ.Ε.Ι. Πελοποννήσου 
που ασχολούνται με τα θέματα αυτά. 

3) Εισηγείται για θέματα χρηματοδοτήσεων ερευνητι¬ 
κών, εκπαιδευτικών, επιμορφωτικών, πολιτιστικών κ.λπ. 
προγραμμάτων, οργανώσεων, διαλέξεων, σεμιναρίων, 
συνεδρίων ή εκδηλώσεων. 

4) Συνυπογράφει μαζί με τον Πρύτανη τα χρηματικά 
εντάλματα, τακτικά και προπληρωμής ως και τις αποφά¬ 
σεις έκδοσης τους, ανεξάρτητα από το ποσό, τις διακη¬ 
ρύξεις προς τον τύπο των κάθε φύσεως δημοπρασιών, 
συμβάσεις προμήθειας και υλικών εξοπλισμού του Τ.Ε.Ι., 
τους τίτλους είσπραξης χρημάτων, όπως και κάθε άλλο 
έγγραφο που σχετίζεται με την εκτέλεση του προϋπο¬ 
λογισμού. 

5) Είναι Πρόεδρος του Κέντρου Επιμόρφωσης και Διά 
Βίου Μάθησης (Κ.Ε.ΔΙ.Β.Μ.), έχοντας όλες τις αρμοδιότη¬ 
τες της παρ. 6 του άρθρου 48 του ν.4485/2017 (ΑΊ14). 

6) Υπογράφει τις μισθοδοτικές καταστάσεις των πάσης 
φύσεως αποδοχών του προσωπικού του ΤΕΙ Πελοποννή¬ 
σου και είναι ο εκκαθαριστής αυτών. 







Τεύχος Β' 4801/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


67379 


7) Έχει την ευθύνη των παραγωγικών μονάδων του Τ.Ε.Ι., 
όπως των μονάδων εκτυπώσεων, αγροκτήματος κ.λπ. 

8) Ασκεί τον έλεγχο Νομιμότητας, που αφορά στις 
διαδικασίες εκλογής, εξέλιξης ή μονιμοποίησης με¬ 
λών Δ.Ε.Π., όπως προβλέπεται από το άρθρο 20 του 
ν.4009/2011, όπως τροποποιήθηκε και ισχύει και το 
άρθρο 9 του ν.3794/2009, όταν απουσιάζει, κωλύεται ή 
ελλείπει ο Πρύτανης του Τ.Ε.Ι. 

9) Εισηγείται στη Σύγκλητο και το Πρυτανικό Συμβού¬ 
λιο του Τ.Ε.Ι. όλα τα θέματα που εμπίπτουν στις αρμοδι- 
ότητές του. 

II) Το Σταθά Γεώργιο του Ιωάννη με ΑΔΤ ΑΕ 620564, 
Καθηγητή πρώτης βαθμίδας του Τμήματος Τεχνολό¬ 
γων Γεωπόνων της Σχολής Τεχνολογίας Γεωπονίας και 
Τεχνολογίας Τροφίμων και Διατροφής του Ιδρύματος 
ως Αντιπρύτανη Διοικητικών Υποθέσεων, Ακαδημαϊκών 
Υποθέσεων και Φοιτητικής Μέριμνας του Τ.Ε.Ι. Πελοπον- 
νήσου, με τις ακόλουθες αρμοδιότητες: 

1) Εποπτεύει την εύρυθμη λειτουργία όλων των διοι¬ 
κητικών υπηρεσιών, των ακαδημαϊκών μονάδων και των 
γραμματειών των συλλογικών οργάνων του Ιδρύματος. 

2) Είναι υπεύθυνος για θέματα εκπαιδευτικής διαδικα¬ 
σίας και δράσης, σπουδαστικών φοιτητικών εκδηλώσε¬ 
ων κάθε μορφής καθώς και για θέματα προπτυχιακών 
και μεταπτυχιακών σπουδών. 

3) Είναι υπεύθυνος για τις άδειες και τα θέματα υπη¬ 
ρεσιακής κατάστασης του κάθε είδους εκπαιδευτικού, 
εργαστηριακού και διοικητικού προσωπικού. Εγκρίνει 
τις μετακινήσεις εκτός έδρας του εκπαιδευτικού, εργα¬ 
στηριακού και διοικητικού προσωπικού για εκτέλεση 
υπηρεσίας σύμφωνα με τις κείμενες διατάξεις. 

4) Είναι υπεύθυνος για θέματα σχέσεων και ανταλλα¬ 
γών με άλλα Ιδρύματα της χώρας ή της αλλοδαπής. 

5) Είναι Πρόεδρος της Επιτροπής Μεταπτυχιακών 
Σπουδών, της Επιτροπής Βιβλιοθήκης, της Επιτροπής 
Δεοντολογίας και της Μονάδας Διασφάλισης Ποιότητας 
(ΜΟ.ΔΙ.Π.) του Ιδρύματος. 

6) Εγκρίνει την πραγματοποίηση εκπαιδευτικών εκ¬ 
δρομών των φοιτητών των Τμημάτων του Ιδρύματος 
μέχρι τρεις (3) ημέρες στο εσωτερικό της χώρας, μετά 
από πρόταση των οικείων Τμημάτων. 

7) Είναι υπεύθυνος και υπογράφει τις αναγγελίες 
προσλήψεων -συμβάσεις - καταγγελίες -απολύσεις των 
Επιστημονικών και Εργαστηριακών Συνεργατών, Εκπαι¬ 
δευτικών Ειδικών Μαθημάτων (Ε.Ε.Μ.), Ακαδημαϊκών 
Υποτρόφων και λοιπού προσωπικού του Ιδρύματος. 

8) Είναι υπεύθυνος για την εποπτεία και διεκπεραίωση 
όλων των θεμάτων Φοιτητικής Μέριμνας. 

9) Είναι υπεύθυνος για την υπογραφή πράξεων χορή¬ 
γησης χρονοεπιδόματος, κατάταξης σε βαθμό και μισθο- 
λογικό κλιμάκιο όλων των κατηγοριών του προσωπικού 
τουΤΕΙ -Πελοποννήσου, μονίμου ή με σύμβαση οποιοσ¬ 
δήποτε μορφής, καθώς και του Εκπαιδευτικού Προσω¬ 
πικού, μονίμου ή με σύμβαση οποιοσδήποτε μορφής. 

10) Προΐσταται του Διοικητικού Προσωπικού του Ιδρύ¬ 
ματος. 


11) Συντονίζει και εισηγείται αναδιαρθρώσεις των δι¬ 
οικητικών υπηρεσιών του Ιδρύματος. 

12) Εποπτεύει την εύρυθμη λειτουργία των Βιβλιοθη¬ 
κών του Ιδρύματος. 

13) Είναι υπεύθυνος για την παρακολούθηση των δρά¬ 
σεων του ΤΕΙ που σχετίζονται με τη Δομή Απασχόλησης 
και Σταδιοδρομίας (ΔΑΣΤΑ). 

14) Εισηγείται στη Σύγκλητο και το Πρυτανικό Συμ¬ 
βούλιο του Τ.Ε.Ι. όλα τα θέματα που εμπίπτουν στις αρ- 
μοδιότητέςτου. 

III) Τον Πετρόπουλο Δημήτριο του Παναγιώτη με ΑΔΤ 
ΑΒ 793122, Αναπληρωτή Καθηγητή τουΤμήματοςΤεχνο- 
λόγων Γεωπόνων της ΣχολήςΤεχνολογίας Γεωπονίας και 
ΤεχνολογίαςΤροφίμων και Διατροφής του Ιδρύματος ως 
Αντιπρύτανη Έρευνας και Δια Βίου Μάθησης του Τ.Ε.Ι. 
Πελοποννήσου, με τις ακόλουθες αρμοδιότητες: 

1) Είναι Πρόεδρος της Επιτροπής Ερευνών και Διαχεί¬ 
ρισης του Ειδικού Λογαριασμού του Τ.Ε.Ι Πελοποννήσου, 
έχοντας όλες τις αρμοδιότητες, σύμφωνα με τις διατάξεις 
του άρθρου 55 του ν.4485/2017 (ΑΊ14). 

2) Εισηγείται στη Σύγκλητο και το Πρυτανικό Συμβού¬ 
λιο του Τ.Ε.Ι. όλα τα θέματα που εμπίπτουν στις αρμοδι- 
ότητές του. 

Σε περίπτωση που ο Πρύτανης απουσιάζει ή κωλύεται 
προσωρινά να ασκήσειτα καθήκοντά του, αναπληρώνε¬ 
ται από τον Καθηγητή πρώτης βαθμίδας Γεωργόπουλο 
Ευστράτιο και εφόσον αυτός απουσιάζει ή κωλύεται 
προσωρινά, από τον Καθηγητή πρώτης βαθμίδας Σταθά 
Γεώργιο και εφόσον αυτός απουσιάζει ή κωλύεται προ¬ 
σωρινά, από τον Αναπληρωτή Καθηγητή Πετρόπουλο 
Δημήτριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 21 Δεκεμβρίου 2017 
Ο Πρύτανης 
ΙΩΑΝΝΗΣ ΚΑΠΟΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 74447/21.11.2017 απόφαση του Συντονιστή 
Αποκεντρωμένης Διοίκησης Αιγαίου, η οποία αφορά 
περίληψη της 207/29.08.2017 απόφασης του Δημοτι¬ 
κού Συμβουλίου Καλυμνίων, που δημοσιεύτηκε στο ΦΕΚ 
4182/τ.Β'/30.11.2017, στη σελίδα 51889 διορθώνεται: 
το εσφαλμένο: 

«Με την 207/29.08.2017 απόφαση του Δημοτικού Συμ¬ 
βουλίου Καλυμνίων,» 
στο ορθό: 

«Με την 217/29.08.2017 απόφαση του Δημοτικού Συμ¬ 
βουλίου Καλυμνίων,». 

(Από την Αποκεντρωμένη Διοίκηση Αιγαίου) 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























